1999. aastal elas Šveitsi Alpides 70 ilvest. Loode-Alpides oli tol suvel 37-41 kindlate aladega täiskasvanud ilvest ja 15-16 kindla alata noort. Leviku tihedus oli 1 ilves 49-54 km2 peale. Loode-Alpide ilveseasustusest lõunas, Wallise kantonis elas 2003. aastal kõigest 2 ilvest, Ida- ja Lõuna-Šveitsis samuti ainult üksikud. 2000. aastal elas Šveitsi Juuras 20-25 ilvest ja populatsiooni seis hinnati stabiilseks. Lääne-Alpide alampopulatsioon näitas aga kahanemise märke ja oleks kasulik võimalikult kiiresti ühendada see Ida-Alpide alampopulatsiooniga, luues püsiva ilveseasustuse vahelistele aladele (Kesk- ja Kirde-Šveits), kuid see on aastakümnete töö.